ಪಕೋಡ ಮಾರೋಣಾ ಅಂದ್ರೆ ಎಣ್ಣೆ ರೇಟೂ ಜಾಸ್ತಿ : ಸಿದ್ದರಾಮಯ್ಯ ಬೇಸರ ಚಿಕ್ಕಬಳ್ಳಾಪುರ: ಮಾಜಿ ಸಿಎಂ ಸಿದ್ದರಾಮಯ್ಯ ಇಂದು ಬಾಗೇಪಲ್ಲಿಯಲ್ಲಿ ಫುಡ್ ಕಿಟ್ ವಿತರಿಸುವ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದು, ಈ ವೇಳೆ ಬಿಜೆಪಿ ವಿರುದ್ಧ ಹರಿಹಾಯ್ದಿದ್ದಾರೆ. ನರೇಂದ್ರ ಮೋದಿ ಒಬ್ಬ ಸುಳ್ಳುಗಾರ. ಅವನಷ್ಟು ಸುಳ್ಳು ಹೇಳೋ ಮತ್ತೊಬ್ಬನನ್ನ ನಾನು ನೋಡಿಲ್ಲ. ಅಚ್ಚೇ ದಿನ್ ಬರುತ್ತೆ ಅಂತ ಹೇಳಿದ್ರಿ, ಎಲ್ಲಿ ಬಂತು ಅಚ್ಚೇ ದಿನ್. ಕೊರೊನಾ ಕಡಿಮೆ ಮಾಡ್ರಪ್ಪ ಅಂದ್ರೆ ಗಂಟೆ ಬಾರಿಸಿ, ಚಪ್ಪಾಳೆ ಬಡಿಯಿರಿ ಅಂತ ಹೇಳ್ತಾರೆ. ಇನ್ನು ಲಾಕ್ಡೌನ್ ಮಾಡುದ್ರೀ ಆದ್ರೆ ಆ ಸಮಯದಲ್ಲಿ ಜನ ಎಷ್ಟು ಪರದಾಡುದ್ರು. ಜನತೆಗೆ ಕೆಲಸ ಇಲ್ಲ, ದುಡಿಮೆ ಇಲ್ಲ. ಪ್ರತಿ ಮನೆಗೆ 10000, 10 ಕೆಜಿ ಅಕ್ಕಿ ಕೊಡಿ ಅಂದಿದ್ರಿ. ಆದ್ರೆ ಯಡಿಯೂರಪ್ಪ ಜಪ್ಪಯ್ಯ ಅನ್ಲಿಲ್ಲ. ಯಾಕಂದ್ರೆ ಯಡಿಯೂರಪ್ಪ ಸರ್ಕಾರಕ್ಕೆ ಮನುಷ್ಯತ್ವ ಇಲ್ಲ. ಅದು ರಾಕ್ಷಸ ಸರ್ಕಾರವಾಗಿದೆ. ಮಾನ ಮರ್ಯಾದೆ ಇಲ್ಲದ ಈ ಸರ್ಕಾರಕ್ಕೆ ದಬ್ಬಳ ಹಾಕಿ ಚುಚ್ಚಿದರು ಏನು ಅನ್ನಿಸಲ್ಲ. ಇನ್ನು ಕೊರೊನಾ ಪರಿಹಾರವಂತು ಯಾರಿಗೂ ಬಂದಿಲ್ಲ. ಬದಲಿಗೆ ಎಲ್ಲಾ ಅವರೇ ತಿಂದಿದ್ದಾರೆ. ಜೆಸಿಬಿ ತಗೊಂಡು ಬಾಚ್ತಾ ಇದ್ದಾರೆ ಎಂದು ವಗ್ದಾಳಿ ನಡೆಸಿದ್ದಾರೆ. ಇನ್ನು ನೆರೆದಿದ್ದವರಿಗೆ ವ್ಯಾಕ್ಸಿನ್ ತಪ್ಪದೆ ಹಾಕಿಸಿಕೊಳ್ಳಿ ಎಂದು ಸಲಹೆ ನೀಡಿದ್ದಾರೆ. ಎರಡು ಡೋಸ್ ಲಸಿಕೆ ಹಾಕಿಸಿಕೊಳ್ಳಿ. ಸದ್ಯ ರಾಜ್ಯದಲ್ಲಿ ಎರಡು ಲಸಿಕೆಯಿದೆ. ಆ ಎರಡು ಲಸಿಕೆಯಲ್ಲಿ ಯಾವುದಾದರೂ ಲಸಿಕೆ ಹಾಕಿಸಿಕೊಳ್ಲಿ. ಆದರೆ ಮರೆಯದೆ ಲಸಿಕೆ ಹಾಕಿಸಿಕೊಳ್ಳಿ ಎಂದು ಮನವಿ ಮಾಡಿದರು. ಇನ್ನು ನರೇಂದ್ರ ಅವರ ವಿರುದ್ಧವೂ ಹರಿಹಾಯ್ದಿರುವ ಸಿದ್ದರಾಮಯ್ಯ, ಅವರು ಕೆಲಸವಿಲ್ಲ ಅಂದ್ರೆ ಪಕೋಡ ಮಾರಿ ಅಂದಿದ್ರು. ಆದ್ರೆ ಈಗ ಪಕೋಡ ಮಾರೋದಕ್ಕೂ ಎಣ್ಣೆ ಬೆಲೆ ಕೂಡ ಹೆಚ್ಚಾಗಿದೆ ಎಂದು ಗರಂ ಆಗಿದ್ರು.